  Майя Бывальцева 29-тӥ коньывуонлы Удмуртиын коронавирус инфекциен черлан 398 выль учыръёсты шараязы. Висьыны усемъёс пӧлын 56 пиналъёс но 65 арессэс ортчем 86 арлыдоос. Со сярысь элькунысь оперативной штаб ивортӥз. Диагноззы Ижкарын 213 улӥсьлэн зэмаз, Можгаын 35, Воткаын – 30, Глазкарын – 21, Ува ёросын – 13, Эгра ёросын – 12, Глаз ёросын – 11, Вотка ёросын – 10, Можга ёросын – тямыс, Шаркан ёросын – сизьым, Дэри ёросын – куать, Дэбес, Камбарка, Пичи Пурга ёросъёсын – быдэн ньыль, Вавож, Сарапул ёросъёсын – быдэн куинь, Кез, Красногорск, Сьӧлта, Юкаменск, Якшур-Бӧдья ёросъёсын но Сарапулын – быдэн кык, Кизнер но Сюмси ёросъёсын – быдэн одӥг адямилэн. 391 адями йӧназ. 29 мурт кулӥз. Кышномуртъёслы 59, 62, 63, 66, кыкезлы 67, 68, 69, 70, кыкезлы 72, 75, 81, 83, 87, 89 арес вал, воргоронъёслы – 38, 41, 46, 53, 64, 65, кыкезлы 66, 67, 69, 72, 84, 93 арес 29-тӥ коньывуонлы Удмуртиын коронавиурсэн черлан 63 сюрс 342 учыръёс лабораториосын зэматэмын. 51 сюрс 311 адями йӧназ, 2 сюрс 774 мурт улонысь кошкиз. Та дыре 573 висисьёслэн тазалыксы секыт лыдъяське. Берло нунал ӵоже коронавируслы 7 сюрс 277 эскеронъёс ортчытӥзы. Коронавируслэсь прививка 4506 сюрс 113 адями пуктӥз, со пӧлысь 344 сюрс 350 мурт кык компонентэн. «Спутник Лайт» вакцинаез 94 сюрс 401 адямилы пуктӥзы. Тегъёс: Тазалык Ижкар висён Удмуртия коронавирус  